rejauldu/bengali-wikipedia huggingface dataset:
লেয়ন ক্লানাৎস (, ; জন্ম: ১ মার্চ ২০০৩) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে গোলরক্ষক হিসেবে খেলেন।  ২০২২ সালে, ক্লানাৎস জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছেন।  প্রারম্ভিক জীবন লেয়ন ক্লানাৎস ২০০৩ সালের ১লা মার্চ তারিখে জার্মানিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ক্লানাৎস জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭ এবং জার্মানি অনূর্ধ্ব-১৮ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২২ সালের ৫ই মে তারিখে তিনি নেদারল্যান্ডস অনূর্ধ্ব-১৫ দলের বিরুদ্ধে ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3718972  তথ্যসূত্র  বহিঃসংযোগ               বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-১৭ আন্তর্জাতিক ফুটবলার
পাকিস্তানি সরদার আব্দুর রব নিশতার (১৩ জুন ১৮৯৯– ১৪ ফেব্রুয়ারি ১৯৫৮; ) একজন মুসলিম লীগের নেতা ছিলেন, তিনি ছিলেন পাকিস্তান আন্দোলনের নেতা এবং উত্তর-পশ্চিম সীমান্ত প্রদেশের (বর্তমান খাইবার পাখতুনখোয়া) একজন পাকিস্তানি রাজনীতিবিদ।Abdur Rab Nishtar Biography on storyofpakistan.com website Retrieved 7 October 2019   প্রাথমিক জীবন  আব্দুর রব নিশতার ১৩ জুন ১৮৯৯ জন্মগ্রহণ করেন। তার পিতা, মৌলভী আবদুল হান্নান। তিনি প্রাথমিক শিক্ষা খ্রিস্টান মিশন স্কুল এবং পরে বোম্বের সানাথন ধর্ম উচ্চ বিদ্যালয়ে (বর্তমানে ভারতে 'মুম্বাই') থেকে সম্পন্ন করেন। তিনি পেশোয়ারের এডওয়ার্ডস কলেজ থেকে স্নাতক হন এবং পরে ১৯৩৩ সালে লাহোরের পাঞ্জাব বিশ্ববিদ্যালয় থেকে স্নাতক ডিগ্রি অর্জন করেন। ১৯২৫ সালে আলীগড় মুসলিম বিশ্ববিদ্যালয় থেকে ডিগ্রি অর্জন করেন।   রাজনৈতিক জীবন  আব্দুর রব নিশতার ১৯১৯ থেকে ১৯২০ সাল পর্যন্ত খেলাফত আন্দোলনে সক্রিয়ভাবে অংশ নিয়েছিল। পরবর্তীকালে তিনি ১৯২৭ থেকে ১৯৩১ সাল পর্যন্ত ভারতীয় জাতীয় কংগ্রেসের সদস্য ছিলেন এবং পেশোয়ার পৌরসভা কমিটির সদস্য নির্বাচিত হন। ১৯২৯ থেকে ১৯৩৩ সাল পর্যন্ত তিনি সর্বভারতীয় মুসলিম লীগে যোগ দিয়েছিলেন।  ১৯৩৩ থেকে ১৯৩৬ সাল পর্যন্ত তিনি অল ইন্ডিয়া মুসলিম লীগ (এআইএমএল) কাউন্সিলের সদস্য, এনডাব্লুএফপি (উত্তর-পশ্চিম সীমান্ত প্রদেশ) আইনসভা পরিষদ সদস্য ছিলেন ১৯৩৭ থেকে ১৯৪৫, অর্থমন্ত্রী এনডাব্লুএফপি ১৯৪৩-৪৫, সদস্য এআইএমএল ওয়ার্কিং কমিটি, ১৯৪৪-৪৫ সালে সিমলা সম্মেলনে অল ইন্ডিয়া মুসলিম লীগ।Abdur Rab Nishtar profile on Pioneers of Freedom website Retrieved 7 October 2019   স্মরণীয় ডাক টিকিট  ১৯৯০ সালে পাকিস্তানের পোস্ট অফিস তার 'মুক্তিযুদ্ধের পথিকৃৎ' সিরিজে সম্মানসূচক ডাকটিকিট জারি করে।Abdur Rab Nishtar commemorative postage stamp 'Pioneers of Freedom' series (1990) on State Bank of Pakistan Museum website Retrieved 8 October 2019Abdur Rab Nishtar (enlarged postage stamp image) on Google.com website Retrieved 8 October 2019   মৃত্যু  আব্দুর রব নিশতার ১৪ ফেব্রুয়ারি ১৯৫৮ মৃত্যুবরণ করেন।   তথ্যসূত্র   বিষয়শ্রেণী:১৮৯৯-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪ বিষয়শ্রেণী:নিখিল ভারত মুসলিম লীগের সদস্য বিষয়শ্রেণী:পশতু ব্যক্তি বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তান আন্দোলনের নেতা বিষয়শ্রেণী:পেশোয়ারের ব্যক্তি বিষয়শ্রেণী:পাকিস্তানি ক্রীড়া নির্বাহী ও প্রশাসক বিষয়শ্রেণী:ভারতের গভর্নর জেনারেল পরিষদের সদস্য বিষয়শ্রেণী:পাকিস্তান গণপরিষদ সদস্য বিষয়শ্রেণী:পেশোয়ারের রাজনীতিবিদ বিষয়শ্রেণী:পাঞ্জাব, পাকিস্তানের গভর্নর
মেলিটা স্টেডম্যান নরউড (জন্মনাম: সিরনিস; ২৫ মার্চ ১৯১২ - ২ জুন ২০০৫) ছিলেন একজন ব্রিটিশ সরকারি কর্মচারী, গ্রেট ব্রিটেনের কমিউনিস্ট পার্টির সদস্য এবং কেজিবি গুপ্তচর।  ব্রিটিশ মা এবং লাতভীয় বাবার ঘরে জন্ম নেওয়া নরউড ব্রিটিশ নন-ফেরাস মেটালস রিসার্চ অ্যাসোসিয়েশনে তার চাকরি থেকে সোভিয়েত ইউনিয়নকে পারমাণবিক অস্ত্রের উন্নয়ন সম্পর্কিত রাষ্ট্রীয় গোপন তথ্য সরবরাহ করার জন্য সর্বাধিক বিখ্যাত, যেখানে তিনি ৪০ বছর ধরে কাজ করেছিলেন। সোভিয়েতদের কাছে তিনি যে তথ্য প্রদান করেছিলেন তার উচ্চ কৌশলগত মূল্য থাকা সত্ত্বেও, তিনি তার কাজের জন্য কোনও আর্থিক পুরস্কার গ্রহণ করতে অস্বীকৃতি জানান। তিনি সোভিয়েতদের পেনশনের প্রস্তাবও প্রত্যাখ্যান করেন, এবং যুক্তি দেন যে তার গোপন কাজের প্রকাশ মার্কিন যুক্তরাষ্ট্র, ব্রিটেন এবং সোভিয়েত ইউনিয়নের সাথে জড়িত তৃতীয় বিশ্বযুদ্ধের সম্ভাবনা এড়াতে সাহায্য করেছিল।   মৃত্যু  ২০০৫ সালের ২রা জুন, ৯৩ বছর বয়সে, নরউড ওয়েস্ট মিডল্যান্ডসের উলভারহ্যাম্পটনের নিউ ক্রস হাসপাতালে মারা যান এবং তার দেহ দাহ করা হয়।    তথ্যসূত্র    আরও পড়া   Andrew, Christopher and Mitrokhin, Vasili, The Mitrokhin Archive: the KGB in Europe and the West, Allen Lane The Penguin Press (1999)  Burke, David: The Spy Who Came in From the Co-op: Melita Norwood and the Ending of Cold War Espionage, Boydell and Brewer (2008)     বহিঃসংযোগ    মৃত্যুসংবাদ ( দ্য টাইমস )  রেডিফে বর্ষা ভোঁসলের প্রবন্ধ  দ্য স্পাই হু কাম ইন ফ্রম দ্য কো-অপ    - মেলিটা নরউড এবং ঠান্ডা যুদ্ধের গুপ্তচরবৃত্তির উপর ডেভিড বার্কের বই  মেলিটা নরউড পেপারস  সমস্ত সোভিয়েত গুপ্তচররা নির্বাচিত স্মৃতিশক্তি হ্রাসে ভুগছে বলে মনে হচ্ছে, লেখক: অ্যান্ড্রু পিয়ার্স, টেলিগ্রাফ, ২৩ জুলাই ২০০৯  বিষয়শ্রেণী:১৯১২-এ জন্ম বিষয়শ্রেণী:২০০৫-এ মৃত্যু বিষয়শ্রেণী:২০শ শতাব্দীর ইংরেজ নারী বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:নারী গুপ্তচর বিষয়শ্রেণী:ইংরেজ সাম্যবাদী বিষয়শ্রেণী:সাউদাম্পটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:বোর্নমাথের ব্যক্তি বিষয়শ্রেণী:২০শ শতাব্দীর ব্রিটিশ নারী সরকারি কর্মচারী বিষয়শ্রেণী:২০শ শতাব্দীর ব্রিটিশ সরকারি কর্মচারী বিষয়শ্রেণী:লাতভীয় বংশোদ্ভূত ইংরেজ ব্যক্তি বিষয়শ্রেণী:কেজিবির ব্যক্তিত্ব বিষয়শ্রেণী:অর্ডার অফ দ্য রেড ব্যানার অফ লেবারের প্রাপক বিষয়শ্রেণী:গ্রেট ব্রিটেনের কমিউনিস্ট পার্টির সদস্য বিষয়শ্রেণী:সোভিয়েত ইউনিয়নের জন্য ব্রিটিশ গুপ্তচর
thumb|upright=1.65|right|পারমাণবিকৌশল - প্রারম্ভিক অবস্থান। চিত্রে ক্ষেপণাস্ত্র উল্টোনো রাজা হিসেবে চিহ্নিত করা হয়েছে  ১৯৭২ খ্রিষ্টাব্দে রবার্ট মন্টে মার্সাই দ্বারা উদ্ভাবিত পারমাণবিকৌশল বা স্ট্র্যাটোমিক এক ভিন্ন ধরনের দাবা খেলা বিশেষ।   এই খেলায় দাবার সাথে আধুনিক যুদ্ধের অস্ত্রশস্ত্রের ধারণা যোগ করা হয়েছে।   খেলার নিয়ম   এই খেলা ১০×১০ দাবা বোর্ডে দাবার সমস্ত গুটি নিয়ে খেলা হয়। এর সঙ্গে প্রতি খেলোয়াড় দুটি করে ক্ষেপণাস্ত্র বা নিউক্লীয়া গুটি এবং দুটি করে অতিরিক্ত বোড়ে পায়। সাধারণ দাবার সমস্ত নিয়মাবলী এই খেলায় প্রযোজ্য। তবে বোড়ের উত্তরণ দশমের সারির বদলে নবম সারিতে বা র‍্যাঙ্কে হয় এবং বোড়ে থেকে ক্ষেপণাস্ত্রতেও উত্তরণ করা যায়। ক্ষেপণাস্ত্র সাধারণতঃ রাজার মত প্রতি দানে যে কোন দিকে এক ঘর পর্যন্ত যেতে পারে এবং অন্যান্য গুটির মতো অন্য গুটি দ্বারা উচ্ছেদ হতে পারে।   ক্ষেপণাস্ত্র উৎক্ষেপণ   ক্ষেপণাস্ত্র গুটির বিশেষ ক্ষমতা হল উৎক্ষেপণ। উৎক্ষেপণের দুটি পূর্বশর্ত রয়েছে - ১) উৎক্ষেপণের আগে বোড়ে ছাড়া অন্য যে কোন একট গুটির উচ্ছেদ হতে হবে, ২) ক্ষেপণাস্ত্রকে প্রতিপক্ষের গুটি দ্বারা আক্রান্ত হওয়া চলবে না। এই দুই পূর্বশর্ত পূরণ হলে কোন খেলোয়াড় যে কোন সময় যে কোন ঘরে ক্ষেপণাস্ত্র উৎক্ষেপণ করতে পারে।  উৎক্ষেপিত ক্ষেপণাস্ত্র তার লক্ষ্যে অবস্থিত গুটি এবং তার সংলগ্ন ৩×৩ ঘরগুলিতে অবস্থিত উভয় দলের গুটিকে উচ্ছেদ করতে পারে। একমাত্র রাজাকে উচ্ছেদ করতে ক্ষেপণাস্ত্র পারে না। উৎক্ষেপণের ফলে ক্ষেপণাস্ত্রটি নিজেও উচ্ছেদ হয়ে যায়।   তথ্যসূত্র    বহিঃসংযোগ   Stratomic Chess by Bo Leuf and revised by Jean-Louis Cazaux, The Chess Variant Pages  Pathguy.com এড ফ্রাইডল্যান্ডারের পারমাণবিকৌশল প্রোগ্রাম  বিষয়শ্রেণী:ক্রীড়া বিষয়শ্রেণী:দাবা বিষয়শ্রেণী:জনপ্রিয় সংস্কৃতিতে পারমাণবিক যুদ্ধ ও অস্ত্র
কোয়েস্ত্রা ১৯৯০-এর দশকের মাঝামাঝি বড় আন্তর্জাতিক ইভেন্টগুলির জন্য আডিডাস দ্বারা উত্পাদিত ফুটবলের একটি পরিবারকে দেওয়া নাম। ১৯৯৬ সালের অলিম্পিক টুর্নামেন্ট এবং ইউরো ১৯৯৬ এর জন্য বলের ধারাবাহিক সংস্করণগুলি "তারকার সন্ধানে" নামকরণ করা হয়েছিল। স্পেনীয় লা লিগার দাপ্তরিক বলও ছিল কোয়েস্ত্রা। Adidas Questra on Soccerball world (archived, 12 Feb 2004)   তথ্যসূত্র   বিষয়শ্রেণী:১৯৯৪-এ প্রবর্তিত পণ্য বিষয়শ্রেণী:১৯৯৪ ফিফা বিশ্বকাপ বিষয়শ্রেণী:আডিডাস ফুটবল
দরওয়াজা বন্ধ রাখো (  দরজা বন্ধ রাখো ) হল একটি ভারতীয় হিন্দি ভাষার কমেডি ফিল্ম যার পরিচালনায় ছিলেন জেডি চক্রবর্তী এবং সিনেমাটোগ্রাফির দায়িত্বে ছিলেন ছোট কে. নাইডু। এটি ২০০৬ সালে মুক্তি লাভ করেছিলো। ২০১১ সালে তেলুগু ভাষায় মানি মানি, মোর মানি নামে ফিল্মটি পুনঃনির্মাণ করা হয়েছিল, যেখানে জেডি চক্রবর্তী প্রধান ভূমিকায় অভিনয় করেছিলেন।   সারমর্ম  আফতাব শিবদাসানি, চাঙ্কি পান্ডে, জাকির হুসেন এবং স্নেহাল দাবি এই ছবিতে যথাক্রমে অজয়, গোগা, আব্বাস ও রঘু নামক চারজন দুর্বৃত্তের ভূমিকায় অভিনয় করেছিলেন। এই দুর্বৃত্তরা অর্থের জন্য একজন কোটিপতির মেয়েকে অপহরণ করে এবং ১ কোটি মুক্তিপণ হিসেবে দাবি করে। কিন্তু পরিস্থিতির পরিপ্রেক্ষিতে তারা নিজেরাই ৩৫-সদস্য বিশিষ্ট একটি নিরামিষ গুজরাটি পরিবারের বাড়িতে ঢুকতে বাধ্য হয়।  বাড়িতে তাদের থাকার সময় বাড়ানো হয় যখন তারা জানতে পারে যে জিম্মি মেয়েটির বাবা বিদেশে চলে গেছে এবং তাদের ফিরে আসা পর্যন্ত অপেক্ষা করতে হবে। অপহরণকারীরা তাদের পরিচয় গোপন রাখার জন্য এবং অপহরণের উদ্যোগ সফল করার জন্য আরও লোকদের জিম্মি করতে বাধ্য হয়।  তানেজা অবশেষে চার অপহরণকারীকে মুক্তিপণের টাকা প্রদান করে। কিন্তু মুক্তিপণের টাকা নিয়ে চারজনের মধ্যে ঝগড়া হয় এবং তারপরে তানেজা পুলিশকে ফোন করে। শেষমেষ অপহরণকারীরা আদালতে যায়। তানেজা আদালতকে জানান, অজয়, গোগা এবং রঘু নির্দোষ কিন্তু আব্বাস নয়। ১৬ মাস পর অজয় একটি হোটেলের মালিক হন এবং মুঘলে আজমের সাথে কাজ করেন। ইশা এবং অজয় উভয়ই বন্ধুতে পরিণত হন। জুলি রঘুর সাথে বিক্রয় ব্যবসায় কাজ করে। গোগা একটি মিষ্টির দোকানের মালিক হয়ে যায়।  আব্বাস জেলে যায়।  http://www.indiafm.com/movies/review/12498/index.html Review by Taran Adarsh   অভিনয়ে    আফতাব শিবদাসানি - অজয় 'বালু' পণ্ডিত  চাঙ্কি পান্ডে - রঘুবীর 'রঘু' আচরেকার  জাকির হোসেন - মোহাম্মদ আব্বাস আলী  আদিত্য শ্রীবাস্তব - পরিদর্শক  স্নেহাল দবি  - গোবিন্দ 'গোগা' গাওড়ে / কথক  ইশা শরভানি - ইশা তানেজা  মনীষা কৈরালা - জুলি (সিসকো সেলসগার্ল)  ইশরাত আলী - কান্তিলাল শান্তিলাল শাহ  গুলশান গ্রোভার - তানেজা  তাশু কৌশিক - শিবা কে শাহ  রবি কালে - হাবিলদার গণপত কালি  দিব্যা দত্ত - চামেলী জি কালি  গোগা কাপুর - মনীশ মেহতা (রিয়েল এস্টেট এজেন্ট)  নিতিন রাইকওয়ার - মধুসূদন 'মুগালেজাম' - পিৎজা বয়  অনুপম শ্যাম - পুলিশ পরিদর্শক  শ্রীনিবাস রাও কোটা - ডাঃ মুকলা উমাপতি কুট্টি  প্রমোদ মুখো - দীনেশ দুগ্গল (সেক্রেটারী)  রাজু মাভানি - মোশতাকভাই পাঠান  জাবেদ রিজভী - অরবিন্দ এস. শেঠি  পদ্মা রানী - জনাব শাহ 'বা'  বিজয় শাহ - পঙ্কি কে শাহ   সমালোচনা  মুভিটিকে "রোমাঞ্চকর কমেডি" হিসাবে চিহ্নিত করা হয়েছিল। সমালোচকরা এটির শুরুর অংশ উদ্ভাবনী থিম হিসাবে বিবেচনা করেছেন যা প্লটের মাঝপথে সবাইকে হতাশ করেছে। পারফরম্যান্সটিকে "লাকলাস্টার" হিসাবে গণ্য করা হয়েছিল। অভিনয় ছিল মাঝারি মানের। দর্শকদের মতে, অভিনেতারা মানুষকে হাসানোর জন্য "খুব কঠিন" চেষ্টা করেছিল কিন্তু খারাপভাবে ব্যর্থ হয়েছিল।  চলচ্চিত্রটি বক্স অফিসে ব্যর্থ হয়েছিল।   তথ্যসূত্র    বহিঃসংযোগ      বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:ভারতীয় তিক্ত হাস্যরসাত্মক চলচ্চিত্র বিষয়শ্রেণী:২০০৬-এর চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র
মেদেরসা লুকাশ হল একটি মাদ্রাসা, যা ১৭৫৮ সালে মরক্কোতে নির্মিত হয়েছিল।  এই মাদ্রাসাটি ১৭৫৮ সালে আলাউই সুলতান মোহাম্মদ বেন আবদাল্লাহ-এর আদেশে নির্মিত হয়েছিল। এটি এমন একটি শিক্ষা প্রতিষ্ঠান ছিল, যেখানে তেতুয়ানের আশপাশের অঞ্চল থেকে আগত ছাত্ররা ধর্মতত্ত্ব অধ্যয়ন করতে আসত এবং এখানেই বসবাস করত।  ১৯৮০-এর দশকে এই মাদ্রাসাটি বন্ধ হয়ে যায়। পরবর্তীতে এটি পুনরুদ্ধার করা হয় এবং ধর্মীয় ঐতিহ্য ও ঐতিহ্যবাহী শিক্ষার উপর ভিত্তি করে একটি জাদুঘরে রূপান্তরিত করা হয়। ২০১১ সালে রাজা ষষ্ঠ মোহাম্মদ এই জাদুঘরের উদ্বোধন করেন।   তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
দানিশ আসলাম () হলেন ভারতের মুম্বাই এর একজন চলচ্চিত্র পরিচালক।   কর্মজীবন  একজন চলচ্চিত্র পরিচালক হিসেবে তার আত্মপ্রকাশ করার পূর্বে তিনি কুনাল কোহলি ফানা, তারা রাম পাম পাম এবং থোড়া প্যায়ার থোড়া ম্যাজিক চলচ্চিত্রে সহকারী পরিচালক হিসেবে কাজ করেন। দানিশ ব্রেক কি বাদ চলচ্চিত্রে পরিচালনার মাধ্যমে পরিচালক হিসেবে আত্মপ্রকাশ করেন। উক্ত চলচ্চিত্রে প্রধান চরিত্রে অবিনয় করেন ইমরান খান এবেং দীপিকা পাড়ুকোন অভিনয় করেন।   ব্যক্তিগত জীবন  তিনি গোয়া একটি ব্যক্তিগত অনুষ্ঠানে তার বহুদিনের বান্ধবী অভিনেত্রী শ্রুতি শেঠকে বিয়ে করেন। তার পিতা অধ্যাপক আসলাম আইজিএনওইউ-এর ভাইস চ্যান্সেলর এবং তার মা নুজহাত আসলাম একজন গৃহিণী। তিনি মাদার ইন্টারন্যাশনাল স্কুল পড়াশোনা করেন এবং সেখান থেকে তিনি ১৯৯৭ সালে স্নাতক পাশ করেন।  চলচ্চিত্রের তালিকা পরিচালক  ব্ছর চলচ্চিত্র ক্রেডিট (সমূহ) ২০০৪ স্বদেশ দ্বিতীয়সহাকারীপরিচালক ২০০৫ সালাম নমস্তে সহযোগীপরিচালক ২০০৫ বিং সাইরাস দ্বিতীয়সহযোগীপরিচালক ২০০৬ ফানা সহযোগীপরিচালক ২০০৭ তা রা রাম পাম সহযোগীপরিচালক ২০০৮ থোড়া প্যায়ার থোড়া ম্যাজিক সহযোগীপরিচালক ২০১০ ব্রেক কি বাদ পরিচালক   অভিনেতা হিসেবে   বছর চলচ্চিত্র ক্রেডিট (সমূহ) ২০০৫ সালাম নমস্তে গৌণভূমিকা ২০০৭ এক্সিসট রাবিনারভাই ২০০৮ থোড়া প্যায়ার থোড়া ম্যাজিক তরুণরনবিরেরশিক্ষক   বহিঃসংযোগ   অফিসিয়াল ব্লগ      বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় মুসলিম বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় চলচ্চিত্র পরিচালক
জন হেউড জনস্টোন ডিএল জেপি (১৮৫০-১৯০৪) ছিলেন একজন ব্রিটিশ ব্যারিস্টার এবং কনজারভেটিভ পার্টির রাজনীতিবিদ, যিনি ১৮৯৩ থেকে ১৯০৪ সাল পর্যন্ত হরশামের সংসদ সদস্য হিসেবে দায়িত্ব পালন করেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:জন্মস্থান অনুপস্থিত বিষয়শ্রেণী:ইংরেজ ব্যারিস্টার বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯০৪-এ মৃত্যু বিষয়শ্রেণী:১৮৫০-এ জন্ম
ইংরিদ বারিমান (; ২৯ আগস্ট ১৯১৫ – ২৯ আগস্ট ১৯৮২) একজন সুয়েডীয় অভিনেত্রী ছিলেন। পাঁচ দশক ব্যাপী কর্মজীবনে,অবিচুয়ারি ভ্যারাইটি, ১ সেপ্টেম্বর ১৯৮২। With a career spanning five decades, বারিমান চলচ্চিত্রের ইতিহাসে অন্যতম প্রভাবশালী পর্দা ব্যক্তিত্ব হিসেবে গণ্য হন। তিনি তিনটি একাডেমি পুরস্কার, দুটি প্রাইমটাইম এমি পুরস্কার, একটি টনি পুরস্কার, চারটি গোল্ডেন গ্লোব পুরস্কার, বাফটা পুরস্কার ও একটি ভোল্পি কাপ অর্জন করেন। তিনি মাত্র চারজন অভিনেত্রীর মধ্যে একজন যিনি অভিনয়ের জন্য কমপক্ষে তিনটি একাডেমি পুরস্কার পেয়েছেন (শুধু ক্যাথরিন হেপবার্ন চারটি পেয়েছেন)। ১৯৯৯ সালে আমেরিকান ফিল্ম ইনস্টিটিউট বারিমানকে ধ্রুপদী হলিউড চলচ্চিত্রের চতুর্থ সেরা নারী পর্দা কিংবদন্তি হিসেবে স্বীকৃতি দেয়।  স্টকহোমে সুয়েডীয় পিতা ও জার্মান মাতার ঘরে জন্মগ্রহণকারী বারিমান সুয়েডীয় ও জার্মান চলচ্চিত্র দিয়ে তার অভিনয় জীবন শুরু করেন। মার্কিন দর্শকদের কাছে তার পরিচয় ঘটে ইন্টারমেৎজো (১৯৩৯) চলচ্চিত্রের ইংরেজি ভাষার পুনর্নিমাণ দিয়ে। সহজাত সৌন্দর্যের জন্য প্রসিদ্ধ বারিমান কাসাব্লাঙ্কা (১৯৪২) চলচ্চিত্রে ইলসা লুন্ড চরিত্রে অভিনয় করেন। ১৯৪০-এর দশকে তার অভিনীত উল্লেখযোগ্য চলচ্চিত্রসমূহ হল নাট্যধর্মী ফর হোম দ্য বেল টোলস (১৯৪৩), গ্যাসলাইট (১৯৪৪), দ্য বেলস অব সেন্ট ম্যারি'স (১৯৪৫) ও জোন অব আর্ক (১৯৪৮); এই সবকয়টি চলচ্চিত্রের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং গ্যাসলাইট চলচ্চিত্রের জন্য অস্কার লাভ করেন। এছাড়া এই সময়ে তিনি আলফ্রেড হিচককের পরিচালিত তিনটি অচলচ্চিত্রে অভিনয় করেন, সেগুলো হল স্পেলবাউন্ড (১৯৪৫), নটরিয়াস (১৯৪৬) ও আন্ডার ক্যাপ্রিকর্ন (১৯৪৯)।   তথ্যসূত্র    বহিঃসংযোগ      বিষয়শ্রেণী:১৯১৫-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর সুয়েডীয় অভিনেত্রী বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:সুয়েডীয় বংশোদ্ভূত মার্কিন ব্যক্তি বিষয়শ্রেণী:মার্কিন আত্মজীবনীকার বিষয়শ্রেণী:মার্কিন গায়িকা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:মার্কিন নারী মডেল বিষয়শ্রেণী:সুয়েডীয় চলচ্চিত্র অভিনেত্রী বিষয়শ্রেণী:সুয়েডীয় টেলিভিশন অভিনেত্রী বিষয়শ্রেণী:সুয়েডীয় লুথারান বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:স্তনের ক্যান্সারে মৃত্যু বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী বিষয়শ্রেণী:টনি পুরস্কার বিজয়ী বিষয়শ্রেণী:শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ অভিনেত্রী বিভাগে নাস্ত্রো দারজেন্তো বিজয়ী বিষয়শ্রেণী:শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:ডোনাল্ডসন পুরস্কার বিজয়ী বিষয়শ্রেণী:নাস্ত্রো দারজেন্তো বিজয়ী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:সম্মানসূচক সেজার প্রাপক
তিরুপতি আন্তর্জাতিক বিমানবন্দর , (আইএটিএ: টিআইআর, আইসিএও: ভিওটিপি) ভারতের অন্ধ্রপ্রদেশ রাজ্যের তিরুপতি শহরতলী রেনগিন্টায় অবস্থিত একটি আন্তর্জাতিক বিমানবন্দর। বিমানবন্দরটি তিরুপতি থেকে ১৪ কিমি (৮.৭ মাইল) দূরে অবস্থিত এবং ভেঙ্কটেশ্বর মন্দির থেকে ৩৯ কিলোমিটার (২৪ মাইল) দূরে অবস্থিত। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৩ তম ও ভারতের ৪৩ তম ব্যস্ত বিমানবন্দর।   ইতিহাস তিরুপতি বিমানবন্দর ১৯৭৬ সালে প্রতিষ্ঠিত হয়। তারপর ভারতের প্রধানমন্ত্রী পি. ভি. নারসীমহা রাও ১৯৯৩ সকলঘ  ₹১১ কোটি ১১ লাখ টাকা খরচে  একটি নতুন টার্মিনাল ভবন, রানওয়ে সম্প্রসারণ এবং একটি রেডিও টাওয়ারের ভিত্তি প্রস্তর স্থাপন করেন। সম্প্রসারিত বিমানবন্দরটি ১৯৯৯ সালে ভারতের তৎকালীন প্রধানমন্ত্রী অটল বিহারী বাজপেয়ী যাত্রী পরিবহনের জন্য খোলে দিয়েছিলেন।   গরুডা  টার্মিনাল  গরুডা টার্মিনাল নামে একটি নতুন সমন্বিত টার্মিনাল গড়ে ১৬ হাজার ৫০০ মিটার (১৭৮,০০০ বর্গফুট) এলাকায় ১৭৫ কোটি (২৮ মিলিয়ন মার্কিন ডলার) মূল্যের অভ্যন্তরীণ টার্মিনালের সাথে নির্মিত হয়েছিল। টার্মিনালটি ৫০০ গার্হস্থ্য এবং ২০০ আন্তর্জাতিক যাত্রী একযোগে পরিচালনা করতে পারে। .  টার্মিনালটির ভিত্তি প্রস্তর স্থাপন করেছিলেন অক্টোবর ২০১০ সালে ভারতের তৎকালীন প্রধানমন্ত্রী  মনমোহন সিংহ।   ২০১২ সালে নির্মাণ শুরু হয়,  এবং ভারতের বর্তমান প্রধানমন্ত্রী নরেন্দ্র মোদীর মাধ্যমে টার্মিনাল উদ্বোধন করা হয় ২২ অক্টোবর ২০১৫ সালে।   তিরুপতি বিমানবন্দরটি ২০১৭ সালের জুন মাসে ভারত সরকারের দ্বারা একটি আন্তর্জাতিক বিমানবন্দর হিসাবে ঘোষণা করা হয়।   বিমান সংস্থা এবং গন্তব্যস্থল thumb|right   দুর্ঘটনা এবং ঘটনা  ১৭ সেপ্টেম্বর ২০১৩ সালে, স্পাইসজেট ফ্লাইট ১০৪৭, হায়দ্রাবাদ থেকে তিরুপতি পর্যন্ত নির্ধারিত ফ্লাইটে চালনা করে, টেকনিক্যাল বিষয়গুলির কারণে স্যান্ডিপিটের মধ্যে অবতরণ করে রানওয়ে বন্ধ করে। ফ্লাইটে থাকা ৬০ জন যাত্রী ছিলেন নিরাপদ।   ১৯৯৩ সালের ১৫ নভেম্বর ইন্ডিয়ান এয়ারলাইন্সের ফ্লাইট ৪৪০ (আইসি -৪৪০), এয়ারবাস ৩০০বি২ (নিবন্ধিত ভিটি-ইডিভি), মাদ্রাজ (এখন চেন্নাই) থেকে নির্ধারিত ফ্লাইটে হায়দ্রাবাদে চালানো হয়, কিন্তু বিমানটি তিরুপতি বিমানবন্দরের কাছে ধানের জমিতে পড়ে যায়। খারাপ আবহাওয়ার কারণে এটি ঘটেছিল দেওয়া হয়েছিল এবং জ্বালানির পরিমাণ কমে এসেছিল। কোন বড় আঘাত ছিল কিন্তু বিমান মেরামত করার জন্য ক্ষতিগ্রস্ত হয়েছিল। .   পুরস্কার এবং অর্জনসমূহ  ২০১৫-১৬ সালে রাজ্যের বার্ষিক এক্সিলেন্স অ্যাওয়ার্ডস বিভাগের আওতায় বিমানবন্দরটিকে সেরা পর্যটক বন্ধুত্বপূর্ণ বিমানবন্দর হিসেবে ভূষিত করা হয়।   তথ্যসূত্র  বহিঃসংযোগ  বিষয়শ্রেণী:ভারতের বিমানবন্দর বিষয়শ্রেণী:২০১৫-এ অন্ধ্রপ্রদেশে প্রতিষ্ঠিত বিষয়শ্রেণী:অন্ধ্রপ্রদেশের বিমানবন্দর বিষয়শ্রেণী:২০১৫-এ প্রতিষ্ঠিত বিমানবন্দর
শৈলান সুরমা উচ্চ বিদ্যালয় () বাংলাদেশের ঢাকা বিভাগের ঢাকা জেলার ধামরাই উপজেলার একটি মাধ্যমিক শিক্ষা প্রতিষ্ঠান। বিদ্যালয়টি ১৯৭৩ সালের ১ জানুয়ারি প্রতিষ্ঠিত হয় এবং এটি ঢাকা শিক্ষা বোর্ডের অধিভুক্ত একটি বেসরকারি মাধ্যমিক বিদ্যালয়।   ইতিহাস  শৈলান সুরমা উচ্চ বিদ্যালয় ১৯৭৩ সালের ১ জানুয়ারি ধামরাই উপজেলার শৈলান গ্রামে প্রতিষ্ঠিত হয়। স্থানীয় জনগণের শিক্ষার চাহিদা মেটাতে এটি প্রতিষ্ঠিত হয় এবং প্রতিষ্ঠার পর থেকেই এটি শিক্ষার মানোন্নয়নে গুরুত্বপূর্ণ ভূমিকা রেখে চলেছে।   একাডেমিক কার্যক্রম  বিদ্যালয়ে ষষ্ঠ থেকে দশম শ্রেণি পর্যন্ত পাঠদান করা হয়। বাংলা ভাষায় পাঠদান পরিচালিত হয় এবং ঢাকা শিক্ষা বোর্ডের অধীনে এসএসসি পরীক্ষা অনুষ্ঠিত হয়।  মাল্টিমিডিয়া ক্লাসরুম ও ডিজিটাল শিক্ষা কার্যক্রমের মাধ্যমে আধুনিক শিক্ষার পরিবেশ গড়ে তোলা হয়েছে।   প্রশাসন  বিদ্যালয়ের প্রধান শিক্ষক হলেন মোঃ আব্দুল মান্নান, যিনি ১৪ অক্টোবর ২০১৫ সাল থেকে প্রধান শিক্ষক হিসেবে দায়িত্ব পালন করে আসছেন। তাঁর নেতৃত্বে বিদ্যালয়ে একাডেমিক এবং সহপাঠ কার্যক্রমে ব্যাপক উন্নতি সাধিত হয়েছে।   অবকাঠামো  বিদ্যালয়ে রয়েছে একাধিক ভবন, মাল্টিমিডিয়া শ্রেণিকক্ষ, একটি বড় খেলার মাঠ, একটি গ্রন্থাগার এবং বিজ্ঞানাগার। বিদ্যালয়টিকে একটি ডিজিটাল স্কুলে রূপান্তরের কাজ অব্যাহত রয়েছে।   সহশিক্ষা কার্যক্রম  শৈলান সুরমা উচ্চ বিদ্যালয়ে শিক্ষার্থীরা বিভিন্ন সহশিক্ষা কার্যক্রমে অংশগ্রহণ করে থাকে, যেমন:  বিজ্ঞান মেলা  বিতর্ক প্রতিযোগিতা  স্কাউট ও রোভার স্কাউট  ক্রীড়া প্রতিযোগিতা  সাংস্কৃতিক অনুষ্ঠান   অবস্থান  বিদ্যালয়টি ঢাকা জেলার ধামরাই উপজেলার ১০ নম্বর সোমভাগ ইউনিয়নের শৈলান গ্রামে অবস্থিত। এটি একটি গ্রামীণ ও শান্তিপূর্ণ পরিবেশে প্রতিষ্ঠিত।   আরও দেখুন   ধামরাই উপজেলা  ঢাকা শিক্ষা বোর্ড  কুশুরা আব্বাস আলী উচ্চ বিদ্যালয়   উৎস   প্রধান শিক্ষকের বার্তা – শৈলান সুরমা উচ্চ বিদ্যালয়  Shailan Surma High School – HonoursAdmission.com  InfoPort Database  বিষয়শ্রেণী:ঢাকা জেলার বিদ্যালয় বিষয়শ্রেণী:ধামরাই উপজেলা বিষয়শ্রেণী:ঢাকার বিদ্যালয় বিষয়শ্রেণী:১৯৭৩-এ প্রতিষ্ঠিত বিষয়শ্রেণী:বাংলাদেশের বিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
ফাতিমাহ আব্দুল্লাহ হলেন একজন মালয়েশীয় রাজনীতিবিদ, যিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত। তিনি সারাওয়াক বিধানসভায় দালাত আসন থেকে চারবার বিধায়ক নির্বাচিত হয়েছেন। বর্তমানে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।  জীবনী ১৯৫৭ সালের পহেলা ফেব্রুয়ারি ফাতিমাহ আব্দুল্লাহ মালয়েশিয়ার সারাওয়াক রাজ্যের দালাতের কাম্পুং তেহতে তিং সাই মিং নামে জন্মগ্রহণ করেন। তার বাবা ছিলেন চীনা বংশোদ্ভূত ও তার মা ছিলেন মালয় বংশোদ্ভূত। তিনি তার নানির কাছে ইসলামি পরিবেশে বেড়ে ওঠেন। তিনি আদি বাদোজামান তুয়াহর সাথে বিবাহবন্ধনে আবদ্ধ হয়েছেন, যিনি একজন সমাজকর্মী ও সারাওয়াক ইসলামিক কাউন্সিল অব এডুকেশনাল সার্ভিসেস ব্যুরোর পরিচালক। তাদের দুটি সন্তান আছে।  ফাতিমাহ আব্দুল্লাহ একজন শিক্ষাবিদ। তিনি কুয়ালালামপুরের সেকোলাহ কেবাংসান পুতেরি উইলাইয়াহতে প্রিন্সিপাল হিসেবে দায়িত্ব পালন করেছেন।  ২০০১ সালে সারাওয়াক রাজ্যের বিধানসভা নির্বাচনে তিনি দালাত থেকে ইউনাইটেড বুমিপুতেরা হেরিটেজ পার্টির মনোনয়নে তিনি নির্বাচনে দাঁড়ান। তিনি ৭,৪৯৭ ভোট পেয়ে নির্বাচিত হন, যা ছিল প্রদত্ত ভোটের ৮৬.৭%।  ২০০৬ সালের সারাওয়াক বিধানসভা নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১১ সালের সারাওয়াক বিধানসভা নির্বাচনে ৬,২৮৮ ভোট পেয়ে নির্বাচিত হন, যা ছিল প্রদত্ত ভোটের ৮০.১৭%।  ২০১৬ সালের নির্বাচনে তিনি টানা চতুর্থবারের মত দালাত থেকে বিধায়ক নির্বাচিত হন। তিনি সেবার ৭,১০৭ ভোট পেয়েছিলেন, যা ছিল প্রদত্ত ভোটের ৯০.১৪%। ২০১১ সালের ২৮ সেপ্টেম্বর থেকে তিনি সারাওয়াক রাজ্য সরকারে উন্নয়ন, সম্প্রদায় কল্যাণ, পরিবার ও শৈশব উন্নয়ন মন্ত্রী হিসেবে কর্মরত আছেন।  সম্মাননা  কমান্ডার অব দ্য অর্ডার অব দ্য স্টার অব হর্নবিল সারাওয়াক - দাতুক (২০১১)  নাইট কমান্ডার অব দ্য অর্ডার অব দ্য স্টার অব সারাওয়াক - দাতো'শ্রী (২০১৭)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:মালয়েশীয় মুসলিম বিষয়শ্রেণী:সারাওয়াকের ব্যক্তি বিষয়শ্রেণী:২১শ শতাব্দীর মালয়েশীয় নারী রাজনীতিবিদ